Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: Megállapítottam, hogy az 1995. évi XCI. törvény 8. § (4) bekezdésében felsorolt és a kártalanítást kizáró ok
Paragraph Index: 4480

2. A kísérőiratnak a kért vizsgálat jellege szerint minden esetben tartalmaznia kell: — a vizsgálati anyag megnevezését (jelölését), — származási helyét, egy gazdasági egységen belül a telep, egységrész és ezek közigazgatási helyének megjelölését, az állattulajdonos nevét és címét, költségtérítéses vizsgálat esetén a költségeket viselő nevét és címét, — a beküldő állatorvos nevét és pontos címét (telefon, telex, telefax is), — a vizsgálat indokait, irányát és célját, — a kórelőzményi adatokat (a helyszínen végzett vizsgálatok eredményét és az azok alapján kialakult véleményt). A kísérőiratnak a kért vizsgálathoz kapcsolódó további adatokat is tartalmaznia kell, különösen — tájékoztatást a más laboratóriumokba is történt mintaküldésről és az ottani vizsgálatok eredményéről, — a megbetegedett állatcsoport (állat) létszámát, korát és hasznosítási irányát, tartási és takarmányozási körülményeit, esetleg telepre (istállóba) való szállítását, azon belüli mozgatását, átcsoportosítását, — a betegség jelentkezésének időpontját, jellemző (testhőmérséklet, általános vagy egy-egy szervrendszer vagy szerv megbetegedésére utaló) jeleket, lefolyását, a megbetegedett és elhullott állatok számát, a naponkénti elhullások alakulását, a gyógyulásokat. A boncolt hullákban vagy kényszervágott állatokban talált elváltozásokat (a szervek vagy szervrészek küldése esetén az azokban és a be nem küldött szervekben megfigyelteket is), — az eddig végzett egyéb vizsgálatok eredményét, — az esetleg alkalmazott gyógykezeléseket, a gyógyszerek megnevezését, adagját és az alkalmazás időpontját, annak eredményét, — a preventív immunizálás(ok) időpontját, a használt oltóanyagok megnevezését és adagját, — az állomány minősítését (fertőzöttségét, igazolt vagy feltételezett mentességét). Anyaállatok esetében a vetélések számát, egyedre vonatkozóan a termékenyítés időpontját, a magzatburokvisszamaradás tényét és esetleg korábbi vizsgálatok eredményeit, — a vérvétel időpontját, a vérvizsgálat célját (export, minősítés, vetélés stb.), — a helyszíni vizsgálat alapján méreganyag felvétel lehetőségeit, — a takarmányváltoztatás idejét, a takarmány megnevezését, keveréktakarmány esetén a gyártás keltét, 1998/74/II. szám helyét, cikkszámát, kiegészítő anyagok (pl. karbamid vagy egyéb NPN-anyagok) etetését stb., — a takarmányok toxikus vagy mérgező anyagokkal történt szennyeződésének gyanúját, — nem kellően ismert eredetű melléktermékek takarmányozásra való felhasználását, — mérgező növények vagy magvak esetleges felvételét, — a környezetszennyeződéssel kapcsolatos gyanút, — a megbetegedést megelőzően, az állattartási hely közelében vagy a takarmánytermő területen végzett növényvédelmi kezelés idejét, az almozásra használt anyagok megnevezését és eredetüket, — legelőváltás, állatmozgás vagy meghajtás gyanúját vagy tényét, előfordult technológiai zavarokat (fűtés, szellőztetés, itatás vagy takarmányváltoztatás stb.), — fertőtlenítés, rágcsáló-, rovar- vagy dúvadirtás tényét és az alkalmazott szer megnevezését, — az állományban végzett preventív vagy terápiás célú parazitás vagy egyéb gyógykezeléseket, — a termeléscsökkenés, a fejlődésben való elmaradás, a termékenységi (szaporodási) zavarok előfordulását, — a próbahalászat során megállapított tényeket, a fertőzöttség vagy a betegség mértékét, a halastóra vonatkozó műszaki és termelés-technológiai adatokat, — vadvizsgálat kérése esetén a vadászatra jogosult nevét, a vadászterületen talált vagy kilőtt vad közigazgatási helyének megjelölését, — emberre nézve veszélyes (pl. veszettség) betegségre történt vizsgálat esetén a mintavételben, boncolásban, mintaszállításban közreműködő személyek nevét és pontos címét, — közvetlen kórszövettani vizsgálat kérése esetén a makroszkóposan talált elváltozások leírását, — az élelmiszer-ellenőrző vizsgálat céljára vett mintá(k) esetében a kísérő mintavételi jegyzőkönyvnek tartalmaznia kell: a vágóhíd/farm nevét, címét, a vágóállat pontos származási helyét, a minta pontos megnevezését, tömegét, az előírás szerint reziduum-monitoring vizsgálati irány(ok) pontos megjelölését, a mintavevő hatósági állatorvos és megbízottja nevét, aláírását és bélyegzőjét, valamint azt, hogy a vizsgálati minta egészséges állatállomány egészséges egyedéből származik. 26/a. számú függelék az Állategészségügyi Szabályzathoz Igazolás vadászható állatfaj elejtésének állategészségügyi indokoltságáról, illetve trófeás vad elhullásának okáról

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes